मुख्य सचिव के दावे के बावजूद चालू है बदरपुर बिजली संयंत्र
दिल्लीसरकार के दावे के बावजूद लगभग 705 मेगावाट क्षमता वाला कोयला आधारित बदरपुर बिजली संयंत्र से अभी भी बिजली उत्पादन जारी है। दिल्ली सरकार ने संयंत्र को सात दिनों के अंदर बंद करने के लिए नोटिस जारी किया था।
बता दें कि दिल्ली के बदरपुर स्थित कोयला आधारित थर्मल पॉवर प्लांट की क्षमता 750 मेगावाट है। पीक आॅवर्स के दौरान राजधानी को 630 मेगावाट बिजली मिलती है। पांच यूनिटों वाले इस संयंत्र की अभी भी एक यूनिट चल रही है। सोमवार को भी इस संयंत्र से 170 मेगावाट बिजली का उत्पादन हुआ। संयंत्र की सभी यूनिटों के संचालन के लिए रोजाना 14.5 हजार टन कोयले की जरूरत होती है। फिलहाल संयंत्र के संचालन के लिए 99.58 हजार टन कोयले का स्टॉक सात दिनों के लिए रखा हुआ है। हालांकि अभी भी एक ही यूनिट चल रही है।
इसी तरह लगभग 135 मेगावाट की क्षमता वाला राजघाट बिजली संयंत्र के लिए 60.08 हजार टन कोयले का स्टॉक 39 दिनों के लिए है। संयंत्र को रोजाना 1.6 हजार टन कोयले की जरूरत होती है। दिल्ली सरकार का दावा है कि राजघाट संयंत्र फिलहाल बंद है। बता दें कि दिल्ली सरकार ने 4 दिसंबर को सम-विषम फॉर्मूला की घोषणा करने के दौरान मुख्य सचिव केके शर्मा ने कहा था कि दिल्ली में कोयला आधारित राजघाट और बदरपुर बिजली संयंत्र को बंद किया जाएगा। मुख्य सचिव ने यह भी कहा था कि बदरपुर के बजाय बिजली के लिए वैकल्पिक इंतजाम किया जाएगा। इस बाबत सरकार ने सात दिनों के अंदर बंद करने के लिए नोटिस भी जारी करने की बात कही थी। इस मामले में तो ऊर्जा मंत्री सत्येंद्र जैन ने कुछ कहा और ही एनटीपीसी के आला अधिकारी कुछ कह रहे हैं।
महंगी बिजली के बावजूद उत्पादन जारी
हालांकिबदरपुर बिजली संयंत्र की बिजली महंगी बिकती है और निजी बिजली कंपनियां संयंत्र से मजबूरी में बिजली संयंत्र खरीदती हैं। बावजूद इसके बिजली का उत्पादन जारी है। निजी बिजली कंपनियों का कहना है कि इस संयंत्र से 6 रुपए प्रति यूनिट बिजली मिलती है, जो कि काफी महंगी है, जबकि अन्य संयंत्रों से औसतन 4 रुपए प्रति यूनिट बिजली आसानी से प्राप्त हो जाती है।
hin_Deva hin_Deva hin_Deva hin_Deva mag_Deva hin_Deva